Ville "Viki" Eerikkilä YleX Popissa 2017
**Ville "Viki" Eerikkilä** (s. 22. huhtikuuta 1985 Kirkkonummi) on suomalainen radiojuontaja. Hän on tullut tutuksi erityisesti YleX Aamun juontajana, jota hän juonsi yhdessä Juuso "Köpi" Kallion kanssa vuosina 2017–2022. Tällä hetkellä hän luotsaa Kallion kanssa *Viki ja Köpi Show'ta*, jota esitetään Yle Areenassa. Eerikkilä on syntynyt Kirkkonummella. Hän eli lapsuutensa Kemissä.

Ura
---

Eerikkilä on opiskellut journalismia Kemi-Tornion ammattikorkeakoulussa. Osana koulutusta hän oli harjoittelussa YleX:llä, jolloin hän vieraili muun muassa YleX Iltapäivä -ohjelmassa. Hyvin menneen harjoittelujakson jälkeen tammikuussa 2012 hän pääsi juontamaan kanavalle uutta YleX Jatkot -iltaohjelmaa yhdessä Jani Nivalan kanssa. Helmikuussa 2014 hän siirtyi juontamaan YleX Jälki-istunto -iltapäiväohjelmaa yhdessä Juuso Mäkilähteen kanssa. YleX Jälki-istunto lopetettiin. Tammikuussa 2016 hän alkoi juontaa NRJ:llä aamuohjelmaa yhdessä Juuso "Köpi" Kallion kanssa. Tammikuussa 2017 Eerikkilä ja Kallio siirtyivät takaisin YleX:ään ja alkoivat juontaa YleX Aamua.

Joulukuussa 2013 Eerikkilä vieraili Yle TV2:n *Uusi päivä* -draamasarjassa.

Eerikkilä avioitui elokuussa 2019 Kiia Viitakankaan kanssa ja heille syntyi kesällä 2021 tyttölapsi.

Vuonna 2020 Viki ja Köpi isännöivät Ylen Festariheinäkuun.

### Naurumaraton

Ville Eerikkilä on yhdessä Juuso Kallion kanssa juontanut kolme kertaa Naurumaraton-nimisen hyväntekeväisyys-radiolähetyksen. Vuonna 2017 kaksikko juonsi yhtämittaisesti 36 tuntia keräten noin 50 000 euroa hyväntekeväisyyteen. Vuonna 2018 he juonsivat Naurumaraton-lähetystä yhtämittaisesti 40 tuntia keräten yli 100 000 euroa hyväntekeväisyyteen. Vuonna 2019 Naurumaraton kesti 41 tuntia ja tuotti yli 176 000 euroa hyväntekeväisyyteen. Naurumaraton 2019 pääsi ehdokkaaksi vuoden 2020 Kultainen Venla -gaalassa "Paras ohjelma" -kategoriassa, jossa voittaja ratkaistiin yleisöäänestyksellä. YleX Aamun Naurumaraton voitti kyseisen palkinnon 17. tammikuuta 2020 pidetyssä Venla-gaalassa. Vuonna 2021 Naurumaraton kesti 42 tuntia ja keräsi yli 413 000 euroa.

Lähteet
-------

1. ↑  Miehet torstaitrillerin takaa *Sulkapallo.fi*.  4.1.2016.  Arkistoitu 5.3.2016. Viitattu 7.3.2016.
2. 1 2  Aki Linnanahde Talk Show | Viki Eerikkilä (Syntymäpaikka mainitaan kohdassa 48:50.) *YouTube*.  6.11.2021. Viitattu 9.11.2021.
3. ↑  YleX Aamun Viki ja Köpi aloittavat syksyllä uuden ohjelman Yle Areenassa – kaksikon radiotaivalta juhlistetaan heinäkuussa Tavastialla *yle.fi*. Viitattu 11.12.2022.
4. ↑  Yhdessä yössä kuninkaallisiksi *Lounaislappi.fi*.  28.8.2014.  Arkistoitu 8.3.2016. Viitattu 7.3.2016.
5. ↑  Mika Sippo Tolvanen: YleX uusiutuu 2012 - uusiksi juontajiksi Jani Nivala ja entinen TET-harjoittelija *Yle.fi*.  2.12.2011. Viitattu 7.3.2016.
6. ↑  Iida Korhonen: Jälki-istunto on YleX:n uusi iltapäiväohjelma *Yle.fi*.  17.2.2014. Viitattu 7.3.2016.
7. ↑  NRJ:lle Suomen kovin aamulähetys: NRJ:n aamu, Viki ja Köpi! (Archive.org) *Nrj.fi*.  4.1.2016.  Arkistoitu 4.1.2016. Viitattu 7.3.2016.
8. ↑  Samppa Rautio: YleX uudistuu! Aamun juontajiksi Viki ja Köpi *Yle.fi*.  20.12.2016.
9. ↑  Jenni Poikelus: YleX Jatkojen Viki: Olen valmis alastomuuteen ja seksikohtauksiin *Yle.fi*.  23.10.2013. Viitattu 7.3.2016.
10. ↑  Noora Hapuli: YleX:n suosikkijuontaja Ville "Viki" Eerikkilä meni naimisiin: julkaisi romanttisen kuvan vaimostaan *Ilta-Sanomat*.  21.8.2019. Viitattu 21.8.2019.
11. ↑  Radiojuontaja Ville "Viki" Eerikkilä lähti Selviytyjiin vaimon ollessa raskaana: "Se oli vahvasti mielessä" *www.iltalehti.fi*. Viitattu 18.8.2021.
12. ↑  YleX:n juontajat Viki ja Köpi saavat huolestuneita yhteydenottoja väleistään – se on osa salaisuutta, jonka ansiosta he ovat nyt matkalla radion ykkösnimiksi *Ilta-Sanomat*.  27.6.2020. Viitattu 27.6.2020.
13. ↑  Jättiyllätys Venla-gaalassa: "Tuntemattomat radiojuontajat" nappasivat televisioalan tärkeimmän palkinnon *www.iltalehti.fi*. Viitattu 21.1.2020.
14. ↑  YleX aamun Viki ja Köpi Naurumaraton 2021 *www.yle.fi*. Viitattu 10.11.2023.

Aiheesta muualla
----------------

* Ville Eerikkilä Internet Movie Databasessa. (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Yle

 |

 |